अजय देवगन, अमिताभ, अक्षय, मधुबाला जईसन फिल्मी लोग के असली नाम का रहे?
कुछ लोग अंकज्योतिष में विश्वास करेले त कुछ लोग अंधविश्वासी होखेले, जबकि कुछ लोग अपना नाम के आसान बनावे खातिर बदल लेले।
बॉलीवुड में हीरो-हीरोइन के नाम बदलल कवनो बड़ बात नईखे, लेकिन ओ लोग के असली नाम का हटे?
सभके त ना, लेकिन कुछ लोग के असली नाम जाने के कोशिश कईल जाए -
अमिताभ बच्चन
अमिताभ के शुरुवात ‘सात हिंदुस्तानी’ से भईल रहे, अवुरी आपके जानके अचरज होई ए फिल्म के क्रेडिट टाइटल में अमिताभ बच्चन कतहु ना लिखल रहे। अमिताभ ए फिल्म तक ‘अमिताभ श्रीवास्तव’ रहले, लेकिन फिल्म के सुपर फ्लॉप होखला के बाद अमिताभ ‘अमिताभ श्रीवास्तव’ से ‘अमिताभ बच्चन’ हो गईले।
कैटरीना कैफ
हिन्दी सिनेमा में धूम मचावे वाली शीला के बहुत बेर देखले होखब। लेकिन इनिकर असली नाम बहुत कम लोग जानत होइहे। कैटरीना कैफ के इ नाम जैकी श्रॉफ के पत्नी आयशा श्रॉफ के दिहल हटे। कैटरीना के असली नाम “कैटरीना तुरकोट्टे” हटे। नाम बदले के पीछे मकसद रहे कि इनिकर नाम के बोले में आसानी होखे। असहू “तुरकोट्टे” इनिका माई के टाइटल रहे जबकि “कैफ” इनिका पिताजी के टाइटल हटे।
शिल्पा शेट्टी
शिल्पा शेट्टी के तमाम कोशिश के बावजूद उनुकर असली नाम दुनिया के सोझा आ गईल। शिल्पा के असली नाम “अश्वनी शेट्टी” हटे, जेकरा के फिल्म में आवे से पहिले अंकज्योतिष के चलते शिल्पा खुद बदल के “शिल्पा शेट्टी” क लिहली।
अक्षय कुमार
नाम में कतना शक्ति होखेला, इ शायद अक्षय कुमार से जादा निमन तरीका से केहु ना बताई। अक्षय फिल्मी दुनिया में खूब भागदौड़ करत रहन, लेकिन सफलता ना मिलत रहे। केहु के सलाह प एक दिन “राजीव ओम भाटिया” से “अक्षय कुमार” बन गईले अवुरी कुछुए दिन बाद उनुका पहिला फिल्म भी मिल गईल।
जॉन अब्राहम
फिल्मी सफर शुरू करे से ठीक पहिले जॉन अब्राहम के अपना असली नाम “फरहान अब्राहम” से तनिका निराशा भईल। उनुका लागल कि एकरा से जनता के उनुका में कवनो रुचि ना होई। अपना पिताजी के सलाह प “फरहान” से “जॉन” हो गईले।
अजय देवगन
एक्शन डाइरेक्टर वीरू देवगन अपना बेटा के नाम “विशाल वीरू देवगन” रखले रहन। लेकिन जब विशाल फिल्म दुनिया में प्रवेश कईले त इनिकर नाया पहचान बनल – अजय देवगन। विशाल से अजय के नामकरण भी अजय देवगन खुद कईले हवे।
महिमा चौधरी
सुभाष घई के “म” अक्षर से अतना जादा लगाव हटे कि उ ‘परदेश’ खातिर हीरोइन के रूप जवन “ऋतु चौधरी” के चयन कईले, ओकर नाम बदल के महिमा चौधरी ध देले।
मधुबाला
अपना सुंदरता खातिर मशहूर, अभी तक बेजोड़ मानल जाएवाली मधुबाला के असली नाम “मुमताज़ बेगम” रहे।
रेखा
आप सोच भी नईखी सकत कि देश के धड़कन में कई साल तक बसेवाली रेखा के असली नाम का हटे। रेखा के असली नाम ह “भानुरेखा गणेशन”। अपना प्रशंसक लोग के सुविधा खातिर “भानुरेखा गणेशन” अपना नाम के सिर्फ ‘रेखा’ तक सीमित क देली।
गोविंदा
गोविंदा के नाम से देश के कई साल तक नचावे अवुरी हंसावे वाला अभिनेता के असली नाम “गोविंद अरुण आहूजा” रहे। चुकी परिवार शुरू से फिल्मी दुनिया से नजदीक रहल रहे, एहसे गोविंदा के निक से मालूम रहे कि उनुकर पूरा नाम तनिका दिक्कत खाड़ा करीम, एहसे उ सिर्फ गोविंदा के चुनले अवुरी बकीया अंश हटा देले।
प्रीति जिंटा
बबली गर्ल, लिरिल गर्ल अवुरी ना जाने का का। प्रीति जिंटा के बहुत नाम मिलल लेकिन खुद प्रीति, ‘प्रीति’ बने से पहिले “प्रीतम सिंह जिंटा” रहली।
bho_Deva bho_Deva bho_Deva bho_Deva awa_Deva bho_Deva mai_Deva bho_Deva mai_Deva bho_Deva awa_Deva bho_Deva bho_Deva bho_Deva mai_Deva bho_Deva npi_Deva bho_Deva mai_Deva bho_Deva hne_Deva bho_Deva awa_Deva bho_Deva mar_Deva bho_Deva